钦定古今图书集成/明伦汇编/氏族典/第187卷 > 萧昌
## 钦定古今图书集成/明伦汇编/氏族典/第187卷 > 萧昌

按《梁书萧景传》，“昌字子建，景第二弟也。齐豫章末，为
晋安王左常侍。天监初，除中书侍郎，出为豫章内史。
五年，加宁朔将军。六年，迁持节督广交越桂四州诸
军事、辅国将军、平越中郎将、广州刺史。七年，进号征
远将军。九年，分湘州置衡州，以昌为持节，督广州之
绥建湘州之始安诸军事、信武将军、衡州刺史，坐免。”
十三年，起为散骑侍郎，寻以本官兼宗正卿。其年，出
为安右长史，累迁太子中庶子、通直散骑常侍。昌为
人亦明悟，然性好酒，酒后多过，为有司所劾。入留京
师。十七年，卒，时年三十九岁。子伯言。